google/wiki40b huggingface dataset:
Hääletu ruum

"Hääletu ruum" (norra keeles "Det stumme rommet") on Norra kirjaniku Herbjørg Wassmo 1983. aastal kirjutatud Tora-triloogia teine raamat, millele eelnes "Pimeda klaasverandaga maja".
Ka seda teost on peetud keeleliselt väga andekaks, kuna autor oskab väga mõjuvalt rääkida inimeste tunnetest ja kogemustest aladel, mida sageli peetakse tabuks.
Romaan on ilmunud eesti keeles kirjastuses Eesti Raamat 1996. aastal Elvi Lumeti tõlkes (ISBN 9985650921).

Sisu lühikokkuvõte

Raamatus "Hääletu ruum" jätkub varaküpse neiu Tora ja tema perekonna lugu.
Tora saab võimaluse minna linna kooli, kus loodab oma minevikuvarjudest vabaneda. Paraku ei ole ta eakaaslastega päris samal tasemel, on enam teadlik oma kehast, inimeste arvamustest seoses sellega ning kohanemine osutub arvatust palju raskemaks. Nii jääb Tora oma pisikesse üürituppa üsna üksi.
Ka kodus on näiliselt rahulikumad ajad, sest kasuisa on vangis ja kõik hingavad kergendatult. Tora kõrvale on kirjanik toonud võrdluseks ka teise samaealise tütarlapse - ülemise naabritüdruku Soli, kel tuleb ühtaegu hoolitseda nii oma hullumeelse ema kui ka terve hulga nooremate õdede-vendade eest ning samal ajal toetada peret ka majanduslikult. Sol aga on loomult ettevõtlikum ja vastandub paljus Torale. Viimasel õhtul enne Tora emakodust lahkumist ilmub aga tema kasuisa ootamatult välja ning vägistab tüdruku kõrvalises metsatukas. Linna jõudes selgub, et Tora on rase.
Blanche I

Blanche I (6. juuli 1387 Pamplona – 1. aprill 1441 Santa María la Real de Nieva) oli Navarra kuninganna aastatel 1425–1441.
Esimest korda abiellus ta 1402. aastal Martino I-ga. Blanche oli umbes 11-aastane ja Martino 28-aastane. Nende 1406. aastal sündinud poeg suri imikueas. Martino suri 1409. aastal ja Blanche jäi leseks.
1413. aastal suri tema vanem õde Joan ja Blanche sai troonipärijaks.
1419. aastal abiellus Blanche Aragóni kuninga Juan II-ga. Neil sündis neli last: Charles (1421–1461), Joan (1423–1425), Blanche (1424–1464) ja Eleanor (1426–1479).
1425. aastal suri Blanche'i isa Charles III, Blanche sai Navarra kuningannaks ja Juan kuningaks.
Pärast Blanche'i surma 1441. aastal võttis Juan valitsusohjad täielikult enda kätte, kuigi tema poeg Charles oleks olnud õiguspärane kuningas.
Tverai

Ajalugu

Esimest korda mainitakse asulat aastal 1251. Toona asus seal Žemaidi vürstile Vykintasele kuulunud kants (Tviriment), mille hõivas Mindaugas. Vykintas ründas koos liitlastega Mindaugast, aga oli sunnitud viimaks Tverai kantsi taganema, sai haavata ja kaotas kantsi. Aastal 1289 nimetatakse asulat ka Saksa ordu aruannetes. Kuni XIV sajandini esinebki asula edaspidi vaid ordu rüüsteretkede kirjeldustes. Tverai ümbruses asuvate Pribitka ja Šlapeikiškise muinaskalmistute uuringud näitavad, et sel ajal elas Tverais vähemalt kaks suurt ja jõukat kogukonda.
Aastal 1527 sai Tveraist Kęsgailade valdus. Aastal 1589 on esimest korda mainitud seaset kirikut. Aastal 1600 sai Tveraist alev. Aastal 1640 sai alev õiguse pidada kolm korda aastas laata.
Põhjasõja, aastal 1709, laastas Tveraid katk. Toona oli alev Połubińskite valduses. Aastal 1721 elas Tverais vaid neli peret. Aastal 1776 rajasid Bilevičiused alevi juurde mõisa. Alev taastus aastaks 1789.
Aastal 1804 asutati Tverai kool. Nii aastail 1831 kui ka 1863 osalesid alevi elanikud aktiivselt ülestõusus tsaarivõimude vastu. XIX sajandil taasavastatakse ka vana peidetud ristisõdadeaegne kivitee (kūlgrinda), see on omataolistest pikim ja tuntuim. Aastal 1897 valmis Tverai kirik, 1907. aastal aga selle kivist kellatorn.
Prangli lõuna (SÜD) tulepaak

Prangli lõuna (SÜD) tulepaak oli tulepaak Harjumaal Prangli vallas Prangli saarel.
Tuletorni geograafilised koordinaadid on 59° 37′ 44″ N, 25° 1′ 0″ E.
Värvimata raudbetoontorni kõrgus jalamist oli 19 meetrit ja tule kõrgus merepinnast oli 26 meetrit.
Tuletorn ehitati 1937. aastal ja õhiti 1944. aastal.
10 aastat hiljem püstitati purustatud Prangli lõuna tulepaagist 1880 meetri kaugusele kagusuunda (141.5°) uus Prangli kagu tulepaak.
Fánis Katergiannákis

Theofánis Katergiannákis (sündinud 16. veebruaril 1974) on Kreeka jalgpallikoondise endine väravavaht, Euroopa meister (2004).

Isiklikku

Fánis Katergiannákis on 190 cm pikk ja kaalub 82 kg.
EURO 2004 – Kreeka rahvuskoondis
1 Nikopolídis • 2 Seitarídis • 3 Venetídis • 4 Dabízas • 5 Déllas • 6 Basinás • 7 Zagorákis • 8 Giannakópoulos • 9 Charistéas • 10 Tsiártas • 11 Nikolaḯdis • 12 Chalkiás • 13 Katergiannákis • 14 Fýssas • 15 Vrýzas • 16 Kafés • 17 Georgiádis • 18 Goúmas • 19 Kapsís • 20 Karagkoúnis • 21 Katsouránis • 22 Papadópoulos • 23 Lákis • treener Rehhagel
Alexander von Igelström

Krahv Alexander von Igelström (vene Александр Евстафьевич Игельстром; 1770 Käravete mõis – 1855 Tallinn) oli Venemaa keisririigi sõjaväelane (kindralmajor).
Ta osales 1812. aasta isamaasõjas.
Ta oli Eestimaa kubermangu Käravete, Kabina, Albu, Jõhvi mõisnik.
1798 abiellus ta kreisimarssali ja krahvi Robert Archibald Douglase tütre, krahvinna Juliana Eleonora Douglasega (1781–1833).
Christian Reif

Euroopa meistrivõistlustel

2010  Euroopa meister (8.47)
Maksim Gussev

Klubikarjäär

Gussev liitus Legion akadeemiaga 2006 ja tegi esindusmeeskonna debüüdi 2010. 2013 liitus ta Floraga ja tegi Meistriliiga debüüdi 9. märtsil 2013 mängus Paide Linnameeskonna vastu.

Koondisekarjäär

A-koondise debüüdi tegi Gussev 9. juunil 2015 sõpruskohtumises Soome vastu. Samas mängus tegi oma debüüdi ka Artjom Dmitrijev.
Esimese värava lõi 11. novembril 2015 Gruusiale.
Taylori maakond (Kentucky)

Ajalugu

Maakond moodustati 1848. aastal.
Eia Uus

Eia Uus (sündinud 15. veebruaril 1985 Haapsalus) on eesti kirjanik.
Perry maakond (Indiana)

Ajalugu

Maakond moodustati 1. novembril 1814.
Dirhami sadam

Dirhami sadam (sadama kood: EE DIR) on sadam Dirhamis.
Sadama geograafilised koordinaadid on 59° 12′ 41″ N, 23° 30′ 3″ E.
Sadama territoorium hõlmab 44 000 m² maa-ala ja 65 000 m² veeala.
Sadamas on 5 kaid üldpikkusega 331 m. Suurim sügavus kai ääres on 4,3 m.
Suurim võimalik laev: pikkus 90 m, laius 12 m, süvis 3,7 m.
Franklini maakond (Massachusetts)

Franklini maakond (Franklin County) on maakond USA-s Massachusettsi osariigis. Geograafilised koordinaadid on 42° 35′ N, 72° 35′ W
Maakonna halduskeskus puudub, suurim linn on Greenfield.
Maakonna pindala on 1877 km², millest 59 km² moodustab veepindala.
Elanike arv oli 2010. aasta rahvaloenduse järgi 71 372. Aastal 2000 oli elanike arv 71 535.

Ajalugu

Franklini maakond moodustati 24. juunil 1811. aastal Hampshire'i maakonna osast. Maakond sai nime poliitiku, teadlase ja leiutaja Benjamin Franklini järgi.
Eesti Maaülikooli veterinaarmeditsiini ja loomakasvatuse instituut

Veterinaarmeditsiini ja loomakasvatuse instituut on Eesti Maaülikooli instituut.
Instituudi eelkäijaks loetakse Tartu Veterinaarinstituuti, mis loodi aastal 1848 (esialgu nimega Tartu veterinaarkool). Praegune ülikooli veterinaarmeditsiini ja loomakasvatuse instituut moodustati 1. jaanuaril 2005 endise Eesti Põllumajandusülikooli loomakasvatusinstituudi, loomaarstiteaduskonna ja agrobiokeskuse baasil.
Eesti Maaülikooli veterinaarmeditsiini ja loomakasvatuse instituut vastutab ülikoolis veterinaarmeditsiini – loomaarstiõppe, kalakasvatuse, loomakasvatuse ning toiduainete tehnoloogia eriala õppetöö eest. Instituudi töös on ääretult oluline, et kaasajastatud õppe- ja teadustöö reageeriks paindlikult tootja ja töötleja vajadustele. Instituudi osakondade ja töörühmade uurimistöö erinevates valdkondades katab pea kogu ahela „farmist toidulauale”.
EMÜ veterinaarmeditsiini ja loomakasvatuse instituut teeb söötmisteaduse, loomakasvatuse, sh kalakasvatuse, loomageneetika ja tõuaretuse, sigimisbioloogia ja reproduktsiooni, biotehnoloogia, normaalse ja patoloogilise morfoloogia, looma tervise, nakkus- ja invasioonihaiguste, teraapia, toiduhügieeni, toiduainete tehnoloogia ning teistes loomakasvatuse ja veterinaarmeditsiini valdkondades tänapäeva tasemel õppe- ning teadus- ja arendustööd ning arendab innovaatilist tegevust .
Instituudi koosseisu kuulub ka Eesti Maaülikooli loomakliinik ja Eesti Maaülikooli apteek.
Aserbaidžaani suursaatkond Tallinnas

Aserbaidžaani suursaatkond Tallinnas on Aserbaidžaani diplomaatiline esindus (suursaatkond)  Tallinnas. Suursaatkond avati 2010.
Eestil pole oma suursaatkonda Aserbaidžaanis. Suursaadik resideerib Ankaras.
Puistuelement

Puistuelement on puistu ühes rindes olevate sama puuliigi puude kogum ehk sama liiki puud, mis on ühesuguse tekkeviisiga, samasuguse vanusega ja ühtemoodi arenenud. Näiteks esimeses rindes olevad männid või teises rindes olevad kuused on omaette puistuelemendid. Ühe puuliigi puud võivad jaguneda mitme elemendi vahel, kui neid leidub eri rinnetes.
Puistuelementide kaupa kirjeldatakse kasvava metsa takseertunnuseid.
Magneetumus

Magneetumus on magneetumise ulatus väljendatuna magneetiku magnetilise dipoolmomendiga ruumalaühiku kohta.
Magneetumuse mõõtühik on amper meetri kohta (A/m).
17th Street

17th Street on New Yorgi keskse linnaosa Manhattani tänavajoonestikus rõhtsirge tee.
OMI

Omar Samuel Pasley; tuntud kui OMI (sündinud 3. septembril 1986 May Penis) on Jamaica reggae-muusik ja -laulja.
Tema tuntuim lugu on "Cheerleader", mis ilmus 2012. aastal. Aastal 2014 tegi saksa muusikaprodutsent ja DJ Felix Jaehn loost uue versiooni, mis tõusis paljude riikide muusikaedetabelite tippu.
Eestimaa kubermangu kohtukorraldus

Vene keisririigi aeg

Vene keisririigi võimu kehtestamise järel 1721. aastal hakkas ajaloolise paradoksina juurduma Rootsi õigus, mille tagas kapitulatsiooniaktiga tagatud Balti erikord Eestimaa aladel. 1734. aastal kodifitseeritud Rootsi õiguse muudatusi jälgiti, et neid ka Eesti- ja Liivimaa õigusesse teha.
Rüütelkond püüdis küll ka oma seaduste kogu kodifitseerida ja jõustada, kuid see ei õnnestunud. Politsei funktsioone täitsid Eestimaal adrakohtud ja Liivimaa sillakohtud. Adrakohtuniku, kelleks oli aadlik, nimetas ametisse Eestimaa ülemmaakohus. Liivimaal nimetas sillakohtuniku ametisse Liivimaa rüütelkonna maapäev. Adra- ja sillakohus tegelesid veel kuritegevuse eeluurimise ja väiksemate korrarikkumiste lahendamise ja karistamisega.

Erikohtud

Eriliigilise kohtuna moodustati vaeslastekohus.

Kohtukorraldus 19. sajandil enne Eesti iseseisvumist

Vallakohus – poliitilised ja vaimulikud kohtuasjad erikohtutes – Tallinna ja Riia ringkonnakohtud – Peterburi Kohtupalat – Vene Keisririigi Senat
Harilik kalmus

Kirjeldus

Rohtjas, lineaarne ja lehetaoline vars on 60-150 cm kõrgune. Lehed mõõkjad, lineaalsed. Pruunikad õied asuvad külgmiselt kinnitunud tõlvikus. Tõlvik harilikult külgmine, mõlemasuguline. Viljaks on mari. Eesti kliimas õiseb harva. Viljad reeglina ei valmi. Taim on aromaatse iseloomuliku lõhnaga.

Levila

Levinud peaaegu kogu Euroopas, kohati ka Kaukaasias, Siberi lõunarajoonides, Kaug-Idas, subtroopilises Aasias ja Põhja-Ameerikas. Põline kodumaa on siiski vaid Kesk-Aasia ja India. 
Eestis sage, kohati esineb massiliselt, eriti tavaline Lõuna-Eestis.

Kasvukoht

Kasvab jõgede ja järvede kaldaosas, tiikides, ojades ja kraavides.

Kasutamine

Maitseainena ja ravimina kasutatakse kalmuse tugeva aroomi ja mõru maitsega risoomi, mida kogutakse varakevadel või sügisel. Kalmuse risoom sisaldab kuni 4,8% eeterlikke õlisid, mille olulisim koostisosa on asaroon. Lõhna annavad asarüülaldehüüd ja eugenool. Kalmuse eeterlikku õli on kasutatud parfüümide ja hügieenikaupade lõhnastamiseks. Värskete kalmuselehtedega tõrjuti varasematel aegadel kirpe .

Köögis

Kasutatakse kalatööstuses. Annab kalale omapärase lõhna ja mõrkja maitse ning tihendab liha. Lisatakse ka likööridele ja kibedatele nastoikadele.

Ravimina

Kalmusejuur parandab söögiisu ja ergutab seedetegevust. Teed või tinktuuri kasutatakse maomahla alahappesuse, soolegaaside ja neerukivide korral.
Giuseppe Amato

Giuseppe Amato (24. august 1899 Napoli – 3. veebruar 1964 Rooma) oli itaalia filmiprodutsent, -stsenarist ja -lavastaja.
Amato lavastas koos Vittorio De Sicaga filmi "Rose scarlatte" ("Punased roosid") ja iseseisvalt mitmeid teisi filme.
Ta oli paljude filmide produtsent, teiste seas De Sica filmide "Saapapuhastaja", "Jalgrattavargad" ja "Umberto D." produtsent ja Federico Fellini Kuldse Palmioksaga pärjatud filmi "Magus elu" produtsent.
Aastal 1960 sai ta David di Donatello auhinna elutöö eest.
Altafjorden

Altafjorden (põhjasaami Álaheaivuotna) on Norra mere laht Lapimaa põhjarannikul.
Lahe pikkus on 38 km, sügavus kuni 488 m. Asub Alta vallas.
Lahtine aken

Eestikeelsed väljaanded

Eesti keeles ilmus teos Eesti Raamatu kirjastuselt sarjas "Mirabilia" 1973. aastal Aleksander Kurtna tõlkes.
Taadi keel

Taadi keel on iraani keelte edelarühma keel, mida räägivad taatlased ja mägijuudid. Kirjakeel pärineb keskpärsia pahlavi kirjaviisist.
Richard Alexander Georg Wühner

Richard Alexander Georg Wühner (28. september (vkj 16. september) 1872 Tarvastu – mõrvatud 4. mai 1919 Pihkva) oli eesti vaimulik.
Õppis 1880–1882 Blumbergi koolis, 1883–1884 gümnaasiumis, 1884–1886 reaalkoolis ja 1886–1890 gümnaasiumis. Aastatel 1891–1895 õppis Tartu Ülikooli usuteaduskonnas. Oli prooviaastal Sangaste koguduses (Theodor Siegfried Alexander Hesse juures) ja Rõuge koguduses (Rudolf Kallase juures). Ordineeriti Tartus õpetajaks 28. septembril 1897.
Oli 1897–1898 Valga Peetri koguduse vikaarõpetaja ja 1899–1919 õpetaja. 31. jaanuaril 1919 arreteeriti kommunistide poolt ja saadeti Riia kaudu Pihkvasse, kus ta hukati.

Isiklikku

Tema isa Hans Wühner oli eesti rahvusliku liikumise tegelane. Vend Theodor Hans Wühner oli Karula koguduse õpetaja.
Liza Koshy

Suhtlusmeedia

Aastal 2017 sai Koshyst "kõige kiiremini 10 miljoni jälgijani jõudnud juutuuber. 2018. aasta märtsi seisuga on tema peamisel YouTube'i kanalil üle 14 miljoni jälgija ja rohkem kui 1,5 miljardit vaatamist. Videod tema peakanalil saavad keskmiselt ligi 10 miljonit vaatamist. Sama aasta märtsis oli tema teisel YouTube'i kanalil rohkem kui 5 miljonit jälgijat, Instagrami kontol üle 15 miljoni, Musical.ly kasutajal üle 11 miljoni, Facebooki kontol üle 2,8 miljoni ja Twitteris üle 1,8 miljoni jälgija. 2017. aasta augustiks oli tema suhtlusmeedia kogu jälgijate arv ligikaudu 45 miljonit.

Näitlejakarjäär

2016. aastal kehastas Koshy televisiooni õudussarjas "Freakish" peategelast Violet Adamsit. Ta kordas rolli sarja teisel hooajal 2017. aastal. Aastal 2016 mängis ta ka õuduskomöödiafilmis "Boo! A Madea Halloween" Aday Walkeri rolli ja esines iseendana YouTube Redi sarjas "Jingle Ballin'". Koshy kehastas printsess Aubrey rolli 2016. aasta komöödiafilmis "FML". 2017. aastal mängis ta Explorerit YouTube Redi tõsielusarjas "Escape the Night". Koshy on valitud kehastama peaosa ja olema kaasprodutsent YouTube Redi sarjas "Liza on Demand" (alates 2018. aastast).

Muud tegevused

Koshy võõrustas 2017 Golden Globes Awards live eelshowd, mis sai 2.7 miljonit otsevaatajat Twitteris. Samuti võõrustas ta ka Nigel Lythgoe'si sarja "Every Single Step" ja oli ainuke meelelahutaja, kes valiti reklaamima 2016 MTV Movie Awards auhinnagalat.Ta oli üks saatejuhtidest saates "Total Request Live" MTV-s, mis alustas päevaste otseülekannete sarja 2017. aasta oktoobris. Samuti täidab ta MTVs ka tootja ja arendaja rolli. Koshy oli esimene "digitaalne kuulsus", keda intervjueeriti ajakirja Vogue veebisarja "73 Questions" jaoks.
Koshy teeb koostööd ehtefirmaga The Giving Keys, mis annab tööd ja toetab endisi kodutuid. Tema veebikuulutused Beats Electronics jaoks tõmbavad ligi neli korda rohkem vaatajaid kui teiste kuulsuste omad.

Isiklik elu

Koshy on sündinud ja kasvanud Texase osariigis Houstonis. Ta on pooleldi India ja pooleldi Kaukaasia päritolu; tema vanemad on Jose Koshy, naftafirma juhtivtöötaja, ja Jean Carol (neiupõlvenimega Hertzler), joogaõpetaja. Tal on kaks vanemat õde. Alates lasteaiast kuni 5. klassini osales ta mitmekeelses haridus- ja kultuuriprogrammis, kus ta õppis soravalt rääkima hispaania keelt. 2014. aastal, pärast Lamar High School´is käimist, registreeris Koshy end Houstoni Ülikoolis ja hakkas õppima äriturundust.
Tuulispask

Matthias Johann Eisen tuulispasa kohta

Tuulispasaks käijatega ligidalt sugulased on vedajad, kes sõidavad saagile ilma tuulekeerutuseta. Need toimetavad tööd tavalisesti öösel. Niisugused isikud istuvad kas lõugutile, seakünasse, taariastjasse ehk muusse sarnasesse majariista, lausuvad nõiasõnu ja kohe saab nende iste lennukiks, mis neid tuhatnelja läbi tuule sihile viib. Ei takista neid teel lukk ega sein ega müür; igasse ruumi pääsevad nad sisse, võtavad sealt tubli noosi vilja, raha ehk muud saaki kaasa ja kihutavad siis oma lennukiga koju tagasi. Enne teeleminekut teevad nad peale sõnade lugemist veel mingisuguse tembu, nuusutavad mõnes kohas iseäralikku kivi, vahivad teisal ahju peal mingisuguse asja sisse. Omast kohast sulavad nad virmalistega, loksberi sõitjatega ja maksamerelistega ühte.
Maximilian Rötscher

Maximilian Wolfgang Amadeus Rötscher (23. juuni 1837, Bromberg, Preisimaa – 26. detsember 1886) oli Preisimaalt pärit Eesti arhitekt, kes tegutses Tartu linnaarhitekti ja Tartu ülikooli arhitekti kohusetäitjana.
Rötscher lõpetas Friedrichstadti gümnaasiumi, töötas mitmesugustes ehitusbüroodes ja käis ka Berliini akadeemias, mida aga ei lõpetanud. 1862 tegi müürimeistri eksami. 1863 kutsus Liphardt ta Tartusse, kus Rötscher sai 1864. aastal linnaarhitektiks ja 1874. aastal Tartu ülikooli arhitekti kohusetäitjaks. Aastal 1878 lahkus ta ülikooli ja 1880 linna teenistusest.
Rötscheri tuntuim ehitis Tartus on kunagise Tartu Panga hoone Raekoja platsil.
Quitmani maakond

Ajalugu

Quitmani maakond moodustati 1877. aastal Coahoma ja Panola maakonna osadest. Maakond sai nime Mississippi osariigi kuberner John A. Quitmani järgi.
Seikani tunnel

Seikani tunnel (jaapani keeles 青函トンネル Seikan tonneru või 青函隧道 Seikan zuidō) on Jaapanis Honshū ja Hokkaidō saart ühendav raudteetunnel. 
Tunneli kogupikkus on 53,85 kilomeetrit, millest 23,3 km kulgeb mere all.
Alteratsioon

Alteratsioon on muusikas alusheli kõrgendamine või madaldamine.
Alteratsiooni teostamine on altereerimine.
Alteratsiooni tulemus on altereeritud heli.

Meloodiline alteratsioon

Meloodiline alteratsioon  on mitteakordihelide (tavaliselt abi- või läbiminevad helid) tunglevuse suundumine akordihelidesse ja kuulub enamasti harmoonia valdkonda.
Abiheliks ehk kõrvalheliks (kaunistusheliks) nimetatakse akordi tertsilisse struktuuri mittekuuluvat heli, mis ühendab akordihelisid nende kordumisel.
Läbiminevaks ehk täiteheliks nimetatakse heli, mis ühendab kaht akordiheli astmelisel liikumisel.

Modulatsiooniline alteratsioon

Modulatsioonilise alteratsiooni puhul tekib altereeritud astme kulgemisel üleminek uue helistiku püsivasse astmesse.
Albert Raisner

Albert Raisner (30. september 1922 Pariis – 1. jaanuar 2011 Boulogne-Billancourt) oli prantsuse suupillimängija, helilooja ning raadio ja televisiooni saatejuht ning produtsent.
Ta on tuntud 1960ndate telesaatest "Âge tendre et tête de bois".
Ta on avaldanud ka suupillimänguõpiku.
Natalie Johanson-Pärna

Natalie Auguste Johanson-Pärna (aastani 1866 Natalie Jakobson, 1866–1882 Natalie Pehrna; 15. aprill 1843 Tartu – 20. juuli 1915 Volossovo, Petrogradi kubermang) oli Eesti naisõiguslane, käsitööõpetaja ja haridustegelane.
Natalie Pärna õppis Tartus taani käsitööõpetaja Adolf von Clauson-Kaasi kursustel ning täiendas end Soomes.
6. oktoobril (vkj 24. septembril) 1880. aastal rajas Pärna Tallinnas esimese eesti naiskäsitöökooli, 1885. aastani oli ta ka selle juhataja. Samuti korraldas ta naistele käsitöökursusi. Pedagoogina kasvatas ta õpilastes rahvustunnet, õhutas neid valmistama ja kandma rahvarõivaid ning pidas oluliseks tütarlastele emakeelse ja kodunduskallakuga hariduse andmist.
1882. aastal pidas ta Eesti Kirjameeste Seltsis esimese teadaoleva eesti naisena avaliku kõne, selle temaks oli "Eesti tütarde haridus".

Isiklikku

Natalie Pärna oli Carl Robert ja Eduard Magnus Jakobsoni õde. Ta oli abielus kösterkooliõpetaja Jakob Johanson-Pärnaga (ka Jakob Peerna, 1829–1878). Neil oli tütar – pedagoog, tõlkija ja kirjanik Marta Pärna (1867–1939) – ning kolm poega: Herbert (1877–1878, suri peaajupõletikku) ning pool aastat pärast isa surma sündinud kaksikud, arstiteadlane Nikolai Pärna (1878–1923) ja paleontoloog Elmar Pärna (1878–1916).

Teosed

1882. aastal ilmus Tallinnas A. E. Brandti trükikojas Natalie Pärna Eesti Kirjameeste Seltsis peetud kõne "Eesti tütarde haridus". 1891. aastal avaldati Tartus K. A. Hermanni kirjastusel tema õpik "Naesterahva käsitööde raamat. Kunstkudumine varrastega".
Naatrium

Naatriumi omadused

Välimuselt on naatrium hõbevalge metall. Naatrium on pehme, seda saab noaga lõigata. Naatriumi tihedus on 0,97 g/cm³ ja sulamistemperatuur on 98 Celsiust. Ta on keemiliselt väga aktiivne, mistõttu hoitakse teda hapnikukindla kihi all, eemal veest. Naatrium reageerib paljude lihtainete, vee ja hapetega. Hapetest ja veest tõrjub ta välja vesinikku ning tekib vastavalt sool ja hüdroksiid. Suurem osa naatriumisooli lahustub vees hästi.
Omadustelt on naatrium leelismetall. Sellisena on ta oksüdatsiooniaste ühendites 1. Naatriumi reageerimisel hapnikuga tekib kergesti naatriumperoksiid, mitte naatriumoksiid.

Naatriumi avastamine

Naatriumiühendid on tuntud antiikajast, kuid esimest korda eraldas naatriumi lihtainena Sir Humphry Davy aastal 1807. Davy avastas elemendi elektrolüüsimeetodiga. Et Davy kasutatud lähteainet nimetati tol ajal kaustiliseks soodaks, siis nimetas ta soodast eraldatud metalli sodium'iks.

Naatriumi kasutamine

Metallilist naatriumi saadakse tänapäeval naatriumkloriidi elektrolüüsil.
Eraldi metallina kasutatakse naatriumi teiste metallide saamisel nende sooladest ja metallide puhastamiseks. Palju laiem on naatriumiühendite kasutus. Kõige tuntum naatriumiühend on naatriumkloriid, tavaline keedusool, mis leiab laialdast kasutust inimeste igapäevaelus. Naatriumhüdroksiidi ehk seebikivi kasutatakse seebi valmistamisel. Naatriumkarbonaat ehk pesusooda on samuti üks igapäevaelus tuntud aine, mida kasutatakse pesupulbris. Naatriumvesinikkarbonaat ehk söögisooda on kasutusel saiatoodete valmistamisel.
Uuritakse naatriumi kasutuselvõttu võimalusi akuelemendina liitiumi asemel.

Naatriumi isotoobid

Naatriumil on üks stabiilne isotoop massiarvuga 23.
Omadustelt on naatrium leelismetall. Sellisena on ta oksüdatsiooniaste ühendites 1. Naatriumi reageerimisel hapnikuga tekib kergesti naatriumperoksiid, mitte naatriumoksiid.
Tema tihedus on 0,97 g/cm³ ja sulamistemperatuur on 98 °C. Ta on pehme ja keemiliselt väga aktiivne. Reageerib paljude lihtainete, vee ja hapetega. Hapetest ja veest tõrjub ta välja vesinikku ning tekib vastavalt sool ja hüdroksiid. Suurem osa naatriumisooli lahustub vees hästi.
Diagoni põiktänav

Diagoni põiktänav on tänav Harry Potteri romaanisarjas.
Sellesse tänavasse pääseb läbi Londonis asuva Lekkiva Katla kõrtsi. Diagoni põiktänaval saab osta kõike võluritele tarvilikku. Sel tänaval asuvad Ollivanderi võlukeppide pood, samuti Maadam Malkini riidepood kui ka Gringottsi pank ning veel palju teisi võluripoode.
Pedja jõgi

Heraldika

Pedja jõgi on kujutatud Jõgeva linna ja Karla Liivola vapil.
The Syne

The Syne on Eesti rokkansambel. Ansambel asutati 1992.
Lydia Rahula

Lydia Rahula (sündinud 9. jaanuaril 1948 Paides) on eesti koorijuht ja muusikapedagoog.
Rahula on Tallinna 21. Kooli muusikaõpetaja. Ta asutas 1988. aasta septembris Tallinna Poistekoori ning sestpeale on ta koori kunstiline juht ja peadirigent. 2003. aastal asutas ta Eesti Lastekoori.

Tunnustus

Lydia Rahula on pälvinud Tallinna teenetemärgi, Valgetähe V klassi teenetemärgi (1998) ning saanud aasta õpetajaks, haridustöö eesrindlaseks ja ÜRO Lastefondi UNICEF Eesti Rahvuskomitee Sinilinnu aastapreemia. 
Aastal 2019 pälvis ta Eesti laulu- ja tantsupidude kodarraha.

Isiklikku

Lydia Rahula abikaasa on Tõnis Rahula (sündinud 1947). Tütar Teve Rahula (sündinud 1972) töötab lennunduses, tal on kaks tütart Terke (sündinud 2001) ja Rhe (sündinud 2003). Poeg Tomi Rahula (sündinud 1976) on muusik, kellel on tütred Agathe Vega (sündinud 2002) ja Rubi (sündinud 2017).